# 3. Guía de uso

# ¡A toda campaña!

Neste REA "¡A toda campaña!", preténdese que o alumnado sexa quen de darlle solución ao reto proposto, e deste xeito poñer en práctica estratexias para: facer un uso eficiente e seguro dos dispositivos dixitais, aplicar medidas de protección identificando problemas e riscos, organizar a información de xeito estruturado e seguro e crear contidos e elaborar materiais relacionados co uso seguro das TIC respectando os dereitos de autor e a etiqueta dixital.

Para isto, o alumnado deberá tomar un papel activo, elaborando un dosier da súa empresa de publicidade, co obxectivo de ser a empresa elexida para promover algunha actividade ou evento na súa comunidade (centro educativo, barrio, concello, etc.) empregando estratexias de comunicación eficaces, veraces e creativas. Deste xeito, a metodoloxía ABR toma protagonismo no REA, onde terán uns documentos de axuda: o "Dosier de empresa" que servirá de guía para o alumnado no reto, e o Diario de Aprendizaxe, que axudará a reflexionar sobre as aprendizaxes realizadas no REA.

Os diferentes bloques do REA están pensados tendo en conta o DUA, presentando diferentes versións da información de xeito que diversificamos o acceso á información en diferentes formatos e niveis, tentando chegar ó maior número de realidades individuais do noso alumnado.

Así pretendemos que o profesorado, que queira utilizar este recurso na aula, teña unha nova posibilidade e enfoque educativo, presentando unha situación motivadora para a aprendizaxe e uso eficiente das TIC no seu alumnado.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)