# 2. Contextualización curricular

# Eixos da proposta didáctica

Esta proposta didáctica está baseada nos eixos da materia "Tecnoloxía e dixitalización" de 2º de ESO:

- Aplicación da resolución de problemas mediante unha aprendizaxe baseada no desenvolvemento de proxectos (ABP).
- Desenvolvemento do pensamento computacional.
- Incorporación das tecnoloxías dixitais nos procesos de aprendizaxe e na natureza interdisciplinaria propia da tecnoloxía.
- Colaboración na consecución dos obxectivos de desenvolvemento sostible (ODS) e á súa conexión co mundo real. En concreto, os ODS traballados son:
  - ODS 8: Traballo Decente e Crecemento Económico - A simulación da creación dunha empresa contribúe a implicar ao alumnado no desenvolvemento económico e á xeración de emprego de calidade.
  - ODS 9: Industria, Innovación e Infraestrutura - Este reto fomenta o desenvolvemento de infraestruturas tecnolóxicas, a innovación dixital e o uso de software e hardware axeitados.
  - ODS 12: Producción e Consumo Responsable - A compra de hardware e software de maneira responsable e sostible contribúe á redución do impacto ambiental e ao uso eficiente de recursos tecnolóxicos.
- Fomento de actitudes como a creatividade, a cooperación, o desenvolvemento tecnolóxico sostible ou o emprendemento.

# Contidos, obxectivos específicos e competencias clave

Este REA, "Utilización das TIC no proceso tecnolóxico", está en relación coa programación didáctica de referencia publicada en PROENS para a materia de "Tecnoloxía e dixitalización" de 2º da ESO, contextualízase na unidade 3 e ten os seguintes contidos curriculares:

Contidos | Bloque da materia
--- | ---
Ferramentas dixitais para a elaboración de documentación técnica relativa a proxectos. Dispositivos dixitais. Elementos do hardware e do software. Identificación e resolución de problemas técnicos sinxelos. Ferramentas e plataformas de aprendizaxe: configuración, mantemento e uso crítico. Ferramentas de edición e creación de contidos: instalación, configuración e uso responsable. Propiedade intelectual e etiqueta dixital. Técnicas de tratamento, organización e almacenamento seguro da información. Copias de seguridade. Seguridade na rede: riscos, ameazas e ataques. Medidas de protección de datos e información. Benestar dixital: prácticas seguras e riscos (ciberacoso, sextorsión, vulneración da propia imaxe e da intimidade, acceso a contidos inadecuados, adiccións...). | Bloque 5

Tendo en conta o anterior, este recurso céntrase principalmente nos seguintes obxectivos da materia:

Obxectivos | Descrición
--- | ---
OBX6 | Comprender os fundamentos do funcionamento dos dispositivos e aplicacións habituais da súa contorna dixital de aprendizaxe, analizando os seus compoñentes e funcións e axustándoos ás súas necesidades para facer un uso máis eficiente e seguro destes e para detectar e resolver problemas técnicos sinxelos.

A continuación inclúense os descritores das competencias clave estipuladas pola normativa traballadas neste recurso.

Competencias clave | Clave dos descritores operativos
--- | ---
Competencia Plurilingüe (CP) | CP2
Competencia dixital (CD) | CD2, CD4, CD5
Competencia persoal, social e de aprender a aprender (CPSAA) | CPSAA4, CPSAA5

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)